First Kid

First Kid er en amerikansk komedie-film fra 1996, regissert av David Mickey Evans. Sinbad og Brock Pierce hadde hovedrollene.

Handling 
Sam Simms er en U.S. Secret Service-agent som har fått i oppdrag av sin overordnede Wilkes, å beskytte president Paul Davenports opprørske 13 år gamle sønn Luke Davenport når Lukes oppførsel fører til at en annen agent, Woods, må erstattes for å ha mishandlet Luke foran TV-kameraene. Simms ønsker egentlig ikke dette oppdraget, men ser på det som et mulig springbrett til å få muligheten til å beskytte presidenten senere. Han klarer ikke å få kontakt med gutten til å begynne med, og Luke fortsetter å oppføre seg dårlig. Etter å ha sett Luke bli banket opp av en bølle på skolen ved navn Rob, straffer foreldrene ham for denne konflikten, selv om det ikke var han som hadde startet bråket. 

På grunn av farens presidentvalgkamp, kan man ikke risikere at Luke forsvinner fra offentligheten på en hel måned. Simms begynner å synes synd på gutten. Han selv følte seg alene som tenåring da faren ble drept i Vietnamkrigen, samtidig som moren hans jobbet to eller tre jobber for. Mot foreldrenes ønsker går Simms, en tidligere bokser, med på å snike Luke ut og lære ham å slåss.

I mellomtiden ønsker Luke å spørre den søteste jenta i klassen, Katie, om et stevnemøte. Secret Service-direktør Morton sier at de ikke kan treffes på grunn av en potensiell bombe-trussel i området. Simms bryter likevel reglene, og tar med seg Luke til møtet. Der prøver Rob å angripe Luke igjen, samtidig som Simms blir distrahert. Men denne gangen tar Luke igjen. Kort tid etter dette avbryter Secret Service-agenter hele situasjonen, og henter Luke. Simms får sparken og får ikke lenger snakke med Luke, som nå tror at Simms har sviktet ham.

I husarrest, får Luke råd om hvordan han kan rømme Det hvite hus og møte ham ved et lokalt kjøpesenter fra noen som kaller seg Mongoose12 på internett. Luke sier seg enig, men det blir avslørt at Mongoose12 faktisk er tidligere agent Woods, som bortfører Luke. Når Luke forsvinner, får Simms en ny mulighet til å finne ut hva som har skjedd og beskytte ham. Ved hjelp av  Harold, en venn og tidligere kollega, følger han rasktsporet til kjøpesenteret. Woods sier at han opprinnelig hadde planlagt å returnere Luke til presidenten, slik at han kunne bli en helt og forhåpentligvis få den tidligere jobben sin tilbake. Men nå ønsker han drepe Luke i stedet, fordi han gir Luke skylden for at han mistet jobben.

Rollebestening 
 Sinbad som Secret Service-agent Sam Simms
 Brock Pierce som Luke Davenport. Sønnen til USAs president
 James Naughton som USAs president Paul Davenport
 Timothy Busfield som Secret Service-agent Woods
 Art LaFleur som Secret Service-agent Morton
 Robert Guillaume som Secret Service-agent Wilkes
 Lisa Eichhorn som USAs førstedame Linda Davenport
 Blake Boyd som Secret Service-agent Dash
 Fawn Reed som Susan Lawrence
 Erin Williby som Katie Warren
 Zachery Ty Bryan som Rob MacArthur
 Bill Cobbs som Speet
 Tomas Arana som Harold

Referanser

Eksterne lenker 
 

Filmkomedier fra USA
Engelskspråklige filmer
Filmer fra 1996